### 18.    Deltagelse i Movias pilotforsøg "Den Samlede Rejse"

**Åbent**

Sagsnr.: 326-2016-29352       J.nr.: 13.05.16           Gitte Simonsen.:
326-2016-383815

**Sagstype**

Beslutning.

**Resume og sagens baggrund**

Movia vil gerne have Kalundborg med som pilotkommune i deres
pilottest af rejseplanlægningssystemet "Den Samlede Rejse" (DSR). DSR
vil integrere Flextur i Rejseplan.dk og beregne en samlet rejse hvor bus, tog
og Flextur vil danne grundlag for rejsen. Samtidig vil bestillingen af den
samlede rejse, med en kombination af bus, tog og Flextur blive væsentlig
lettere for borgerne.

**Indstillinger**

Direktøren indstiller, at kommunen deltager som pilotkommune
i Movias pilotdrift af "Den Samlede Rejse".

**Behandling**

Trafik- og [adresse], Teknik- og Miljøudvalget, Økonomiudvalget
og Kommunalbestyrelsen.

**Sagsfremstilling**

Movia har forespurgt Kalundborg om deltagelse i deres
pilottest af "Den Samlede Rejse" (DSR) som pilotkommune, i en periode
på ca. 6-7 måneder hen over årsskiftet 2017 - 2018 (tidsplan fremgår af vedhæftede
notat fra Movia).

Hvis man i dag ønsker at kombinere rutebunden transport med
Flextur, skal man selv stykke rejsen sammen. Med DSR foreslår rejseplan.dk selv
Flextur på dele af rejsen, hvor den rutebundne transport ikke er
hensigtsmæssig. I forbindelse med pilottesten af DSR, vil der blive udpeget en
række DSR-stoppesteder/skiftesteder, hvor skift mellem rutebunden transport og
Flextur vil ske, dette gøres i samarbejde med Movia. Disse skiftesteder skal
være stationer eller stoppesteder med gode venteforhold, så ventetiden for
borgeren blive så komfortabel så muligt.

Fordele ved deltagelse som pilotkommune:

Som pilotkommune får Kalundborg en god forhåndsviden om DSR,
og Movia leverer statistik over brugen af Flextur i pilotperioden. På denne
måde kan Kalundborg forberede sig på udrulningen af DSR på hele [adresse] i
slutningen af 2018. Movia udarbejder information til borgerne om pilotdriften
og udvælger sammen med kommunen, hvilke fora og platforme, der bedst skaber
kontakt til relevante borgergrupper. På denne måde skabes borgerinddragelse, og
når DSR udrulles til hele [adresse], vil [adresse] borgere allerede have
kenskab til systemet.

Projektøkonomi:

Movia afholder projektudgifter til information,
stoppesteder, skiltning og evaluering. Kalundborg afholder udgifterne/tilskud
til flexturene. Denne udgift/tilskud er den samme som kommunen allerede i dag
har, dog kan antallet af ture øges i pilotperioden.

Brugerbetalingen/kommunebetaling, [adresse]

Rejser planlagt i DSR er basseret på de nuværende og
gældende priser og aftaler.

Hvis en rejse indeholder en eller flere Flexture, vil
borgeren skulle betale starttakst for hver tur. Starttaksten kan variere alt
efter hvilken kommune flexture startes i, og hvilket område der køres til og
fra. Det kommunale tilskud til flexturen betales af den kommune, som flexturen
startes i.

Eksempel: En rejse starter i Kalundborg (5 km fra Kalundborg
Station) og slutter i Roskilde

(5 km fra [adresse]). Hvis DSR foreslår Flextur,
kunne rejsen starte med en Flextur fra udgangspunktet til Kalundborg Station,
derefter tog til Roskilde Station og derfra til destinationen med Flextur.

Borgeren betaler:

1) Starttakst for
flexturen i Kalundborg

2) Tog billet
(Kalundborg - Roskilde)

3) Starttakst fra
flextur i Roskilde

Brugerbetalingen for hver flextur vil indgå i Rejseplanens
søgeresultat.

[adresse]:

Kalundborg betaler tilskud for turen, der starter i
Kalundborg.

Roskilde betaler tilskud for turen, der starter i Roskilde.

Notat fra Movia til pilotkommuner er vedhæftet som bilag.

**Økonomiske konsekvenser**

Da "Den Samlede Rejse" også inddrager Flextur i
rejsen, kan deltagelse som pilotkommune give et øget brug af og udgift til
Flextur. Da det er et pilotforsøg kendes omfanget at et eventuelt øget brug af
Flextur ikke. Omvendt kan indtægterne fra de rutebundne busser blive forøget.

Udover en eventuel merudgift til Flextur, vil der ikke være
andre udgifter for Kalundborg.

Den samlede økonomiske konsekvens ved at deltage som
pilotkommune kendes ikke, men det forventes at udgiften kan holdes indenfor den
nuværende økonomiske ramme for kollektiv trafik.

**Trafik- og [adresse]
møde den 24. november 2016:**

Anbefales.

**Bilag**

|  |  |
| --- | --- |
| Notat fra Movia: Den Samlede Rejse - Pilotkommuner | 326-2016-389571 |